นักวิชาการชี้ จำนำข้าว นโยบายผิด ลงโทษทางการเมือง ไม่ใช่ฟ้องค่าเสียหาย
2 ต.ค.2558 โครงการรับจำนำข้าวของรัฐบาลยิ่งลักษณ์ ชินวัตร นอกจากมีการดำเนินคดีอาญาต่อศาลฎีกาแผนกคดีอาญาของผู้ดำรงตำแหน่งทางการเมืองแล้ว ยังมีความพยายามจะดำเนินคดีเรียกค่าเสียหายทางแพ่งจากโครงการนี้กับยิ่งลักษณ์ด้วยวิษณุ เผยฟ้องแพ่งคดีจำนำข้าว ดูจากความเสียหายล่าสุดวันที่ 1 ต.ค.58 รายงานว่า วิษณุ เครืองาม รองนายกรัฐมนตรี กล่าวถึงความคืบหน้ากรณีการเรียกค่าเสียหายทางแพ่งจากโครงการดังกล่าวว่า มูลค่าความเสียหายนั้นตนยังไม่สามารถตอบได้ เพราะยังมีตัวเลขอื่น ๆ อีก แต่ในส่วนการทำงานของเจ้าหน้าที่นั้นจบแล้ว จึงได้ตัวเลขเพียงคร่าวๆ โดยมีการเสนอสูตรการคำนวณไม่ใช่การมั่วตัวเลขเดิมผมคิดว่ามีความซับซ้อน แต่ก็ไม่ได้ซับซ้อน เพราะเมื่อใช้สำนวนของป.ป.ช.เป็นหลัก เพราะเป็นสำนวนในการถอดถอนและเป็นสำนวนในการฟ้องร้องคดี จะแต่งสำนวนขึ้นมาใหม่ไม่ได้ เรื่องข้าวนี้มีอยู่ 4-6 ประเด็น เราจำกัดเพียงบางประเด็นเท่านั้นเพื่อประโยชน์ในเรื่องการเรียกให้รับผิดทางแพ่งเท่านั้น ไม่ได้เป็นการตรวจสอบทุกเรื่องเพื่อจะเอาเรื่องทุกเรื่องที่เกี่ยวกับข้าว วิษณุ กล่าวรองนายกฯ กล่าวว่า ดังนั้นนโยบายนี้ถูกหรือผิด ไม่ใช่เรื่องที่จะพูดกัน แต่มาพูดกันในเรื่องที่ว่ามีความเสียหายเกิดขึ้นหรือไม่ ใครต้องรับผิด และรับผิดเท่าไรเท่านั้นเองผู้สื่อข่าว ประชาไท รายงานว่า เมื่อวันที่ 30 ก.ย.ที่ผ่านมา ช่วงท้ายของงานรัฐศาสตร์เสวนา ในหัวข้อ การเปลี่ยนแปลงทางสังคม เศรษฐกิจ การเมืองของชาวนา คณะรัฐศาสตร์ จุฬาลงกรณ์มหาวิทยาลัย ศ.ดร.อรรถจักร สัตยานุรักษ์ อาจารย์ประจำสาขาวิชาประวัติศาสตร์คณะมนุษยศาสตร์ มหาวิทยาลัยเชียงใหม่ ตอบคำถามถึงการดำเนินคดีทางแพ่งเรียกค่าเสียหายจากโครงการจำนำข้าวว่า นโยบายจำนำข้าวนี้ผิดตั้งแต่ต้น และเขาเขียนวิจารณ์ตั้งแต่ 2-3 อาทิตย์แรกที่ออกมาว่าเป็นนโยบายที่ไม่เข้าใจตลาดโลกเลย อย่างไรก็ตาม อรรถจักร มองว่า การเอาผิดทางกฎหมายกับการดำเนินนโยบายนั้นไม่ถูกต้อง ถ้าเอาผิดทางกฎหมายกับนโยบายในลักษณะนี้ ต่อไปจะเป็นเรื่องยุ่งไปกันใหญ่ขณะที่ ชำนาญ จันทร์เรือง อาจารย์พิเศษ คณะนิติศาสตร์ มหาวิทยาลัยเชียงใหม่ กล่าวเสริมด้วยว่า เรื่องนโยบายก็ส่วนเรื่องนโยบาย เรื่องกระทำผิดทุจริตก็อีกเรื่องหนึ่ง เป็นคนละอันกัน งานนโยบายก็ต้องรับผิดชอบทางการเมือง หากต้องรับผิดกับความผิดพลาดทางนโยบายรัฐบาลชุดอื่นก็จะโดนด้วยถ้านโยบายผิดพลาดวิถีทางรับผิดชอบทางการเมืองก็คือไม่ต้องเลือกเข้ามา ทำโทษทางการเมืองไป ชำนาญ กล่าวและว่า ในส่วนของคดีทุจริตนั้นก็เป็นเรื่องของศาลอาญาที่จะดำเนินการ
 2 ต.ค.2558 โครงการรับจำนำข้าวของรัฐบาลยิ่งลักษณ์ ชินวัตร นอกจากมีการดำเนินคดีอาญาต่อศาลฎีกาแผนกคดีอาญาของผู้ดำรงตำแหน่งทางการเมืองแล้ว
ชำนาญ จันทร์เรือง,จำนำข้าว,นโยบาย,อรรถจักร์ สัตยานุรักษ์